text: Politisk Magasin: Sønderjylland har en rolle i Brexit
  27 marts 2017 kl. 14.48
  Henrik Dahl (LA)  er gæst i mandagens udgave af Politisk Magasin på Facebook. Her skal han snakke om Sønderjyllands rolle i Brexit.
  Mandag aften gæster Henrik Dahl (LA) Politisk Magasin, der sendes live på Facebook. 
  Henrik Dahl er udenrigsordfører hos Liberal Alliance, og han er netop vendt hjem fra Bruxelles, hvor han har talt med nogle af de mennesker, der skal forhandle om Brexit på EU's vegne.
  Men hvad har Nordirland, Brexit og Sønderjylland til fælles? Faktisk en hel del, mener Liberal Alliance.
  En af udfordringerne er nemlig Nordirlands fremtid, og her mener Liberal Alliance, at man kan lære noget af grænselandet i Sønderjylland. Blandt andet mener Henrik Dahl, at  den respekt, der er for det danske mindretal syd for grænsen og det tyske mindretal nord for grænsen, er et sted at hente inspiration. 
  Følg med i Politisk Magasin og stil dine spørgsmål fra kl. 18.25 på Facebook.
  